《送蔡齐贤参政行省福建》
元代·赵汸

近臣持节镇闽中，藩府东南控制雄。率土已归新版籍，济时还属旧勋庸。

天开百粤蛮烟晓，地接三山海日红。圣主宵衣勤政理，太平思与远人同。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。